અને વિદેશ મંત્રાલય દ્વારા પણ આ માટે શ્રીદેવીના પરિવાર અને ત્યાંની સરકાર સાથે ખાસ વાતચીત કરીને આ તમામ વિધિ ઝડપી કરવાનો પ્રયાસ પણ કરવામાં આવ્યો છે. ત્યારે હવે મોટા ભાગની ફોર્માલીટી પતી ગઇ હોવાનું પણ જાણવા મળ્યું છે. તે પછી શ્રીદેવીના પરિવારને તેમનું મૃતશરીર સોંપવામાં આવશે અને આજે તેમનું પાર્થિવ શરીર મુંબઇ પણ પહોંચી જશે. ખલીઝ ટાઇમ્સમાં પણ શ્રીદેવીના નિધન પછી પહેલા પાને આ અંગે સમાચાર આપવામાં આવ્યા હતા. અને જાણકારી આપવામાં આવી હતી કે પોસ્ટમાર્ટમની પ્રક્રિયા પૂર્ણ કરવામાં આવી છે. ઉલ્લેખનીય છે કે આજે સવારે તેમના અંતિમ સંસ્કારની વાતો ચર્ચાતી હતી. પણ હવે સાંજ સુધીમાં તેમનો પાર્થિવ દેહ અહીં આવશે તેમ મનાય છે. તમામ ઔપચારિકતા પૂર્ણ થયા પછી તેમના શબને તેમના પરિવારને સોંપવામાં આવશે. અને મુંબઇમાં જ તેમનો અંતિમ સંસ્કાર થશે.